Månedsrapport fra Skogstjerna, september 24

Fagområde: Nærmiljø og samfunn

I september begynte det et nytt barn på avdelingen, så nå er det 10 barn på Skogstjerna.

Fokuset vårt nå i tilvenningsfasen er at barna skal bli trygge på oss, avdelingen og det å være i barnehagen.

Vi har i løpet av september hatt mange aktiviteter inne og ute. Barna har lekt i ballbingen, balansert på hinderløype, puslet med Lego og lekt med leker inne. Ute har de lekt i sandkassen, plasket i vanndammer, syklet på sykler, samlet vann i bøtter, lekt i båten og husket. Barna har også vært på tur i nærområdet. De eldste gutta på avdelingen har også vært på skogstur. De plukket blåbær i skogen og tok også lunsj ute.

Vi har hatt felles høstaktivitetsdag på huset. Da startet vi ute med en sangsamling. Etterpå var det fire stasjoner barna kunne velge å være på. Det var potetløp, maling, naturbingo og høstdisco. Det er gøy og noen ganger ha felles aktiviteter med de store barna.

Litt tid til å være kunstnerisk har det også blitt. Barna har malt på høstblader som vi har dekorert tavlen vår med. De har også lekt med modelleire